PIEGĀDES LĪGUMS
Nr. ________________
Rīgā, 

Līguma parakstīšanas datums ir pēdējā pievienotā droša
 elektroniskā paraksta un tā laika zīmoga datums

[bookmark: _Hlk178088367]Rīgas valstspilsētas pašvaldības Ārtelpas un mobilitātes departaments, juridiskā adrese Ģertrūdes iela 36, Rīga, LV-1011 (turpmāk – Pasūtītājs), tās direktora p.i […], no vienas puses, un
Alwark SIA reģistrācijas Nr. 43603039779, (turpmāk – Piegādātājs), valdes locekļa […], no otras puses, kopā sauktas – Puses, pamatojoties uz Publisko iepirkumu likumu (turpmāk – PIL) un Iepirkumu komisijas veiktā atklāta konkursa “Ielu un ietvju uzturēšanas tehnikas iegāde gaisa kvalitātes uzlabošanai”, identifikācijas Nr. CAIP 2024/90 (turpmāk – Iepirkums) 5.daļas rezultātiem, noslēdz šādu piegādes līgumu, turpmāk – Līgums:

1. Līguma priekšmets
1.1. Piegādātājs nodrošina divu vienvietīgo ietvju uzturēšanas komunālo tehniku ar slaucīšanas un vakuuma iesūkšanas sistēmu Multihog CV350 piegādi (turpmāk – Prece) saskaņā ar Tehnisko specifikāciju/tehnisko piedāvājumu (Līguma 1.pielikums) un Finanšu piedāvājumu (Līguma 2.pielikums), piegāde veicama ne ilgāk kā 6 (sešu) mēnešu laikā no Līguma spēkā stāšanās dienas.
1.2. Piegādes izpilde iespējama vienā reizē vai pa atsevišķām preču vienībām, bet nepārsniedzot norādīto kopējo piegādes laiku no līguma noslēgšanas dienas.
1.3. Piegādātājs vienpusēji nevar mainīt Līgumā noteiktos termiņus, nosacījumus un cenas.
1.4. Līguma summa par 1.1.apakšpunktā minēto Preci un saistītajiem pakalpojumiem sastāda 287 800,00 EUR (divi simti astoņdesmit septiņi tūkstoši astoņi simti euro, 00 centi) bez pievienotās vērtības nodokļa (turpmāk – PVN), PVN 21% (divdesmit viens procents) 60 438,00 EUR (sešdesmit tūkstoši četri simti trīsdesmit astoņi euro, 00 centi), kopā 348 238,00 EUR (trīs simti četrdesmit astoņi tūkstoši divi simti trīsdesmit astoņi euro, 00 centi) ar PVN. 
1.5. Līgums stājas spēkā pēc tā abpusējas parakstīšanas.

2. Kvalitāte
2.1. Piegādātājs garantē Preces kvalitātes atbilstību Latvijas Republikā spēkā esošu kvalitātes un drošuma sertifikātu prasībām.
2.2. Piegādātājs nodrošina Precei garantijas termiņu saskaņā ar Līguma 1.pielikumā noteiktajām prasībām, pie nosacījuma, ka ir ievēroti Preces ražotāja ekspluatācijas un apkopes nosacījumi. 
2.3. Nekvalitatīvas Preces piegādes gadījumā Prece tiek apmainīta vai atlīdzināta tās vērtība. Trūkumi saistīto pakalpojumu nodrošināšanā ir novēršami uz piegādātāja rēķina ne vēlāk kā 3 (trīs) darbdienu laikā no trūkumu konstatēšanas un paziņošanas dienas, vai saprātīgā abu Pušu savstarpēji saskaņotā termiņā.
2.4. Pasūtītājam, pieņemot Preci, jāpārbauda, vai transportēšanas laikā nav radušies Preces bojājumi. Pēc paraksta par pieņemšanu, pretenzijas, kas saistītas ar transportēšanas bojājumiem netiek pieņemtas.
2.5. Piegādātājs nodrošina Preci ar atbilstošiem kvalitātes dokumentiem. Ja Piegādātājs nav nodrošinājis Preci ar visiem nepieciešamajiem kvalitāti apliecinošiem dokumentiem, Pasūtītājam ir tiesības šādu Preci nepieņemt līdz minēto dokumentu iesniegšanai.

3. Apmaksa un piegāde
3.1. Par Preci un saistītajiem pakalpojumiem Pasūtītājs veic maksājumu Piegādātāja bankas kontā 30 (trīsdesmit) kalendāro dienu laikā pēc Preces piegādes un saistīto pakalpojumu nodrošināšanas, pamatojoties uz Piegādātāja izsniegto un Pasūtītāja pārstāvja apstiprināto pavadzīmi-rēķinu.
3.1.1.	Noformējot rēķinu, tajā jānorāda:
Saņēmējs: Rīgas valstspilsētas pašvaldība[…]
3.2. 	Piegādātājs sagatavo elektronisko rēķinu atbilstoši Rīgas valstspilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu.
3.3. 	Piegādātājs elektroniskos rēķinus apmaksai iesniedz, izvēloties vienu no sekojošajiem rēķina piegādes kanāliem:
3.3.1. 	izveido programmatūru datu apmaiņai starp Piegādātāja norēķinu sistēmu un pašvaldības vienoto informācijas sistēmu;
3.3.2. 	augšupielādē rēķinu failus pašvaldības portālā www.eriga.lv, atbilstoši portālā noteiktajam aprakstam par elektroniskā rēķina iesniegšanas formātu un piegādes veidu;
3.3.3. 	izmanto Web formas manuālai rēķinu ievadei.
3.4. 	Līgumā noteiktā kārtībā iesniegts elektroniskais rēķins nodrošina Pusēm elektroniskā rēķina izcelsmes autentiskumu un satura integritāti.
3.5. 	Puses vienojas, ka elektroniskā rēķina apmaksas termiņu skaita no dienas, kad Piegādātājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Piegādātājs ir iesniedzis pareizi, atbilstoši šī Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
3.6. 	Piegādātājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam. 
3.7. 	Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.
3.8. 	Veicot samaksu, Pasūtītājs ir tiesīgs ieturēt Piegādātājam aprēķināto līgumsodu.

4. Pakalpojuma nodošanas – pieņemšanas kārtība
4.1. Piegādātājs Līguma 1.punktā paredzēto Preci nodod Pasūtītājam ar pieņemšanas-nodošanas aktu, kuru iesniedz Pasūtītāja pārstāvim.
4.2. Ja Preces pieņemšanas-nodošanas aktā Pasūtītāja pārstāvis rakstveidā nav norādījis pretenzijas par Piegādātāja piegādāto Preču kvalitāti vai tam nav pievienots defektācijas akts, tad ir uzskatāms, ka Piegādātājs Preces ir piegādājis atbilstoši Līguma nosacījumiem.
4.3. Defektācijas akts tiek sastādīts par Līguma 5.1.4. apakšpunktā noteiktā laikā nenovērstiem pretenzijās izteiktiem trūkumiem.

5. Pušu pienākumi un tiesības
5.1. 	Piegādātājs apņemas:
5.1.1. 	izpildīt Līguma 1.1. un 1.2. apakšpunktā norādīto kvalitatīvi, savlaicīgi, patstāvīgi, izmantojot savas profesionālās iemaņas;  
5.1.2. 	Veikt Preču Piegādi un saistītos pakalpojumus atbilstoši Līguma 1.pielikuma prasībām;
5.1.3. Piegādātājs nav tiesīgs nodot Līguma izpildi trešajai pusei (apakšuzņēmējam) bez rakstiska saskaņojuma ar Pasūtītāju;
5.1.4. Piegādātājs apņemas, saņemot uz Līguma 10.3.2.apakšpunktā noradīto e-pastu Pasūtītāja pretenziju par nekvalitatīvi vai neatbilstoša Līgumā norādītājā termiņā veikto Preces piegādi, pēc iespējas ierasties objektā un konstatētos trūkumus novērst tajā pašā dienā vai saprātīgā abu Pušu savstarpēji saskaņotā termiņā. Ja tajā pašā dienā vai abu Pušu saprātīgā savstarpēji saskaņotā termiņā trūkumi netiek novērsti, Pasūtītājs 3 (trīs) darba dienu laikā vienpusēji sagatavo defektācijas aktu, iesniedz to Piegādātāja pārstāvim vai nosūta pa e-pastu uz Līguma 10.3.2. apakšpunktā norādīto adresi. Piegādātājam ir saistošs šādi sagatavots akts un tas tiek pievienots Līguma 4.1. apakšpunktā minētajam pieņemšanas-nodošanas aktam;
5.1.5. Ja Piegādātāja vainas dēļ Pasūtītājam vai trešajām personām tiek radīti zaudējumi,  Piegādātājs atlīdzina Pasūtītājam vai trešajām personām ar to radītos tiešos zaudējumus. 
5.1.6. uz sava riska un izdevumiem, novērst norādītos trūkumus, nepilnības vai neatbilstību Līguma izpildē Pasūtītāja norādītajā laikā.
5.2. 	Piegādātāja tiesības:
5.2.1.	saņemt samaksu no Pasūtītāja, saskaņā ar Līguma noteikumiem;
5.2.2. 	saņemt no Pasūtītāja Līguma izpildei nepieciešamo informāciju;
5.3. 	Pasūtītāja pienākumi:
5.3.1. 	paziņot Piegādātājam par visiem no Pasūtītāja atkarīgiem, paredzamiem apstākļiem, 2 (divas) darba dienas pirms šo apstākļu iestāšanās, kas radušies no jauna un traucētu Piegādātājam izpildīt Līguma saistības;
5.3.2. 	savlaicīgi un pilnā apjomā veikt maksājumus par Preces piegādi un saistītajiem pakalpojumiem saskaņā ar Līguma noteikumiem.
5.4. 	Pasūtītāja tiesības:
5.4.1. 	atbilstoši Līguma noteikumiem, nepieņemt Preci, ja Pasūtītājs konstatē, ka Preces Piegāde ir veikta nekvalitatīvi vai nepilnīgi, vai neatbilst Līguma noteikumiem; 
5.4.2. 	Pasūtītājs ir tiesīgs rakstiski informēt Piegādātāju par nekvalitatīvo Preci, nosūtot rakstisku pretenziju uz Piegādātāja Līguma 10.3.2. apakšpunktā norādīto e-pastu;
5.4.3. 	Pasūtītājs ir tiesīgs vienpusēji sagatavot defektācijas aktu, ja Līguma 5.1.4. apakšpunktā noteiktajā termiņā nav novērsti Pasūtītāja pretenzijā norādītie trūkumi;
5.4.4. 	Defektācijas aktu Pasūtītājs iesniedz Piegādātāja pārstāvim uz Līguma 10.3.2.apakšpunktā norādīto e-adresi un tas tiek pievienots Līguma 4.1. apakšpunktā minētajam pieņemšanas-nodošanas aktam. 
 
6. Pušu atbildība 
6.1. Ja ir noticis Preces piegādes termiņa kavējums, Piegādātājs maksā Pasūtītājam līgumsodu (samazina rēķina summu) 0,5 (piecas desmitdaļas) procenti no rēķina summas bez PVN par katru nokavēto dienu, bet ne vairāk kā 10 (desmit) procenti no rēķina summas. Par izpildes dienu uzskatāma diena, kad abpusēji ir parakstīts nodošanas-pieņemšanas akts.
6.2. Ja ir noticis apmaksas termiņa kavējums Pasūtītājs maksā Piegādātājam līgumsodu 0,5 (piecas desmitdaļas) procenti no rēķina  summas bez PVN par katru nokavēto dienu, bet ne vairāk kā 10 (desmit) procenti no rēķina summas.
6.3. Zaudējumus, kas radušies Piegādātāja vainas dēļ, Piegādātājs sedz no saviem līdzekļiem.
6.4. Līgumsoda samaksa neatbrīvo Puses no Līguma saistību izpildes.

7. Līguma grozījumi un tā darbības pārtraukšana
7.1. Pēc Pušu vienošanās Līgumu var grozīt, papildināt vai lauzt, ja vien tas nav pretrunā ar Publisko iepirkumu likuma noteikumiem. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
7.2. Pasūtītājam ir tiesības vienpusēji atkāpties no Līguma izpildes šādos gadījumos:
7.2.1. ja tas konstatē, ka izpilde neatbilst Līguma un/vai tā pielikumu noteikumiem;
7.2.2. Starptautisko un Latvijas Republikas nacionālo sankciju likumā paredzētajos gadījumos;
7.2.3. ja ir notikusi Piegādātāja labprātīga vai piespiedu likvidācija;
7.2.4. ja pret Piegādātāju ir uzsākta maksātnespējas vai bankrota procedūra.
7.3. Puses 5 (piecu) kalendāro dienu laikā rakstveidā informē viena otru par apstākļiem (izmaiņām), kuri var ietekmēt šī Līguma būtiskos noteikumus. Ja Piegādātājs, 5 (piecu) kalendāro dienu laikā no dienas, kad viņam ir kļuvuši zināmi apstākļi, kas ļauj prasīt šī Līguma izpildes termiņa pagarinājumu, nav iesniedzis Pasūtītājam motivētu pamatojumu, Piegādātājs zaudē tiesības uz termiņa pagarinājumu. 

8.         Iepirkuma līguma izpildē iesaistītā apakšuzņēmēja nomaiņa un jauna apakšuzņēmēja piesaiste
8.1. Pēc Pušu vienošanās Līgumu var grozīt, papildināt vai lauzt, ja vien tas nav pretrunā ar Publisko iepirkumu likuma noteikumiem. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
8.2. Saraksts ar apakšuzņēmējiem, ko Piegādātājs plāno iesaistīt Līguma izpildē, iesniedzams ne vēlāk kā uzsākot Līguma izpildi. Saraksts pievienojams Līgumam kā neatņemama sastāvdaļa, kurā norāda Apakšuzņēmēja nosaukumu, kontaktinformāciju un to pārstāvēt tiesīgo personu. Sarakstā norāda arī Apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām izmaiņām Apakšuzņēmēju sarakstā, kā arī papildina sarakstu ar informāciju par Apakšuzņēmēju, kas tiek vēlāk iesaistīts. Informāciju par izmaiņām Apakšuzņēmēju sarakstā vai par jauna Apakšuzņēmēja piesaistīšanu Piegādātājs iesniedz Pasūtītājam, rakstveidā nosūtot to uz Līgumā norādīto Pasūtītāja juridisko/elektronisko adresi.
8.3. Piegādātājs nav tiesīgs bez saskaņošanas ar Pasūtītāju veikt Piedāvājumā norādītā Apakšuzņēmēju nomaiņu un iesaistīt papildu Apakšuzņēmējus Līguma izpildē. Pasūtītājs var prasīt Apakšuzņēmēja viedokli par nomaiņas iemesliem. 
8.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa procedūras dokumentos noteiktajiem piedāvājuma izvērtēšanas kritērijiem.
8.5. Pasūtītājs nepiekrīt Konkursa piedāvājumā norādītā Apakšuzņēmēja nomaiņai, ja pastāv kāds no šādiem nosacījumiem:
8.5.1. piedāvātais Apakšuzņēmējs neatbilst Konkursa dokumentos Apakšuzņēmējiem izvirzītajām prasībām;
8.5.2. tiek nomainīts Apakšuzņēmējs, uz kura iespējām Konkursa Piegādātājs balstījies, lai apliecinātu savas kvalifikācijas atbilstību paziņojumā par līgumu un Konkursa dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Konkursā Izpildītājs atsaucies, apliecinot savu atbilstību Konkursā noteiktajām prasībām, vai tas atbilst Publisko iepirkumu likuma 42.panta otrajā daļā, izņemot PIL 42.panta otrās daļas 8., 9.punktu, minētajiem pretendentu izslēgšanas gadījumiem;
8.5.3. Piegādātāja piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42.panta otrajā daļā, izņemot PIL 42.panta otrās daļas 8., 9.punktu, minētajiem pretendentu izslēgšanas iemesliem;
8.5.4. Apakšuzņēmēja maiņas rezultātā tiktu izdarīti tādi grozījumi Piegādātāja Konkursa piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
8.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa procedūras dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstības pārbaudei Pasūtītājs piemēro Publisko iepirkumu likuma 62.panta piektajā daļā noteiktos nosacījumus.
8.7. Pasūtītājs pieņem lēmumu atļaut vai atteikt Konkursa Piedāvājumā norādīto apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā panta noteikumiem. Par pieņemto lēmumu Pasūtītājs rakstveidā paziņo Piegādātājam. 

9.       Nepārvarama vara
9.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, valsts pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemto saistību izpildi, pieņemšana un stāšanās spēkā.
9.2. Puse, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. 

10. Noslēguma noteikumi
10.1. Visi strīdi starp Pusēm tiks risināti savstarpēju sarunu ceļā, bet, ja vienošanās netiek panākta – Latvijas Republikas tiesā.
10.2. Juridiskās adreses, norēķinu rekvizītu vai kontaktpersonas maiņas gadījumā Pušu pienākums ir 5 (piecu) darba dienu laikā paziņot par to otrai Pusei.
10.3. Pasūtītājs un Piegādātājs ar informāciju apmainās elektroniski un ar Līgumu uzņemto saistību izpildes nodrošināšanai, tai skaitā ar paraksta tiesībām pieņemt Preci un/vai saistītus pakalpojumus Puses nosaka pilnvarotās personas:
10.3.1. no Pasūtītāja puses – Rīgas valstspilsētas pašvaldības Ārtelpas un mobilitātes departamenta […]. Pasūtītāja pilnvarotā pārstāvja prombūtnes laikā to aizvieto cits Pasūtītāja nozīmēts darbinieks, kurš attiecīgi tiek pilnvarots ar paraksta tiesībām pieņemt Preci un/vai saistītus pakalpojumus; 
10.3.2. no Piegādātāja puses – komunālās tehnikas tirdzniecības […].
10.4. Līgums sagatavots uz  5 (piecām) lapām, ar 2 (diviem) pielikumiem uz 8 (astoņām) lapām un parakstīts ar drošu elektronisko parakstu.










11. Pušu rekvizīti un paraksti
	
	                                         

	Pasūtītājs
	Piegādātājs

	Rīgas valstspilsētas pašvaldības Ārtelpas un mobilitātes departaments
[…]
	SIA Alwark

